คุณคะ เมื่อช่วงเดือนกันยายนหนูหยุดกินยาคุมไปค่ะแล้วประจำเดือนมาช้ามากค่ะเกือบๆ20วัน แต่มากระปิบกระปรอยวันที่29ตุลา หลังจากนั้นเหมือนมาปกติจนหมดวันที่6พฤศจิ แต่ยาไม่ได้กินต่อนะคะหลังจากนั้นไม่แน่ใจว่าวันไข่ตกรึป่าวมีอะไรกับแฟนหลั่งในค่ะประมาน2ครั้ง แต่เว้นๆวันนะคะ ปจด น่าจะมาต้นเดือนแต่วันนี้วันที่15ธันวาประจำเดือนยังไม่มา ลองตรวจดูแล้วขึ้น1ขีด แต่มีอาการคันหน้าท้อง เจ็บหัวนมถ้าจับๆดูหนะค่ะ แบบนี้มีโอกาสตั้งครรภ์ไหมคะ
สวัสดีค่ะ เมื่อหยุดทานยาคุมกำเนิดไปแล้ว ฤทธิ์ในการป้องกันการตั้งครรภ์ก็จะหมดลงไป ดังนั้น หากมีเพศสัมพันธ์ ก็จะมีโอกาสตั้งครรภ์ได้ แต่หากได้ตรวจหาการตั้งครรภ์อย่างถูกต้อง แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนต่อไปก่อน หากประจำเดือนไม่มานานเกิน 3 เดือน หรือยังคงนานเกิน 45 วัน ประจำเดือนจะมาสักครั้ง ก็ควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปติ การผลิตฮอร์โมนของรังไข่ผิดปกติ เป็นต้นส่วนอาการคันหน้าท้องและเจ็บหัวนม ก็ไม่ใช่อาการของการตั้งครรภ์แต่อย่างใด โดยอาการคันอาจเกิดจากหลายสาเหตุ เช่น แพ้ระคายเคืองจากสารเคมีต่างๆ โดนแมลงกัด ผิวแห้ง เป็นต้น สำหรับอาการเจ็บหัวนม หากไม่จับแล้วไม่เจ็บ ก็ไม่ได้ผิดปกติอะไร แนะนำไม่ควรไปบีบนวดคลึง ไม่ใส่ชุดชั้นในที่รัดแน่นเกินไปค่ะ